În schimb, la ieșirea de la instanță, acesta a fost condus, în drumul spre mașina sa, de mai mulți bărbați corpolenți care i-au îmbrâncit pe jurnaliștii ce doreau să obțină răspunsuri de la liderul PSD.    În acest dosar, Dragnea, alături de fosta sa soție, Bombonica Prodana, este judecat pentru instigare la abuz în serviciu și la fals.    Potrivit procurorilor, "în perioada iulie 2006 - decembrie 2012, Dragnea Nicolae Liviu, în calitate de președinte al Consiliului Județean Teleorman, respectiv de președinte al organizației județene a unui partid politic, cu intenție, a determinat-o pe inculpata Alesu Floarea, la acea vreme director executiv al Direcției Generale de Asistență Socială și Protecția Copilului Teleorman să își încalce atribuțiile de serviciu prin menținerea în funcție și implicit plata drepturilor salariale pentru două angajate ale aceleiași instituții.